Իրանը պաշտօնապէս միացաւ ԵԱՏՄ-ի հետ ազատ առեւտրի գօտուն - «ԱԼԻՔ» Օրաթերթ
You are here:Գլխաւոր էջ»Uncategorised»Տնտեսական»Իրանը պաշտօնապէս միացաւ ԵԱՏՄ-ի հետ ազատ առեւտրի գօտուն
Իրանը պաշտօնապէս միացաւ ԵԱՏՄ-ի հետ ազատ առեւտրի գօտուն
Երէկ օգոստոսի 28-ին՝ Ռուսաստանում ԻԻՀ արտակարգ եւ Լիազօր դեսպան Մեհդի Սանային հանդիպել է Եւրասիական տնտեսական յանձնաժողովի կոլեգիայի նախագահ Տիգրան Սարգսեանի հետ, եւ նրան է յանձնել յուլիսին Իրանի Իսլ. խորհրդարանի կողմից վաւերացրած ԵԱՏՄ-ի հետ ազատ առեւտրի գօտու ստեղծման մասին համաձայնագիրը:
«alikonline.ir» - Երէկ օգոստոսի 28-ին՝ Ռուսաստանում ԻԻՀ արտակարգ եւ Լիազօր դեսպան Մեհդի Սանային հանդիպել է Եւրասիական տնտեսական յանձնաժողովի կոլեգիայի նախագահ Տիգրան Սարգսեանի հետ, եւ նրան է յանձնել յուլիսին Իրանի Իսլ. խորհրդարանի կողմից վաւերացրած ԵԱՏՄ-ի հետ ազատ առեւտրի գօտու ստեղծման մասին համաձայնագիրը. տեղեկացնում է ԻՌՆԱ-ն:
Հանդիպման ընթացքում, կողմերը համաձայնագիրն առաւել արդիւնաւէտ ու գործնական դարձնելու համար կարեւորել են Իրանի եւ ԵԱՏՄ-ի միջեւ համագործակցութեան ընդլայնման անհրաժեշտութիւնը:
Յիշեցնենք, որ Իսլ. խորհրդարանը յունիսի 10-ին գումարւած նիստի ժամանակ վաւերացրել է Եւրասիական տնտեսական միութեան (ԵԱՏՄ) հետ ազատ առեւտրի գօտու մասին ժամանակաւոր համաձայնագիրը:
Համաձայնագրին կողմ է քւէարկել 150 պատգամաւոր, դէմ՝ 10-ը, ձեռնպահ՝ 5-ը:
Ժամանակաւոր համաձայնագիրը նախատեսում է ԵԱՏՄ անդամ պետութիւնների միջեւ ազատ առեւտրի գօտու ձեւաւորումը:
Նշենք նաեւ, որ ժամանակաւոր համաձայնագիրը ստորագրւել էր Աստանեան տնտեսական ֆորումի ընթացքում, 2018-ի մայիսի 17-ին:
Մեհդի Սանայի